سلام عليكم اخوية رافد وتحياتي الك ان شاء الله بالتوفيق اني احد الاعضاء بعين كاوة القدماء بسوريا حاليا ولايتي نفس ولايتك هم ورسستر اخوية الغالي من منبع انساني وعراقي شريف اترجاك وبحكم وجودك في ولايتي ان تعطيني عناوين واميلات المنضمات الموجودة في ولايتي لكي اتصل بهم علما اني من جماعة 2010 ومكمل كلشي وانتظر الامنية الكشرة اني اسف اكلفك بهذا الموضوع لان موضوعي غير موضوعك الطارحة بعين كاوة عن السيارة وياريت اميل مدير المنضمة الموجود في هذه الولاية لان مليت الانتظار اخوية واحنا هنا ضروفنة كلش صعبة الي دتمر علينة بسوريا وارجوا منك مساعدتي بهذا الموضوع وان شاء الله ادعيلك يم السيدة زينب الي اني بجوارها وتحياتي الك وللعائلة وسلامي وارجوا منك التواصل معي باستمرار لغاية اللقاء هناك ان شاء الله سلامي
اخوك ابومريم البغدادي /سوريا
اخويه اتصور احسن سيتي اسمها لويل وبيها هواي عراقيين اشوفهم يمدحون بيها هواي
بالتوفيق اخي ابو مريومه بس خلي البالك هاي المدينه بالذات صعب جدا الايجارات بيهه اولا غالية ثانيا أي احد مايقبل أجأرلك شقة اله يكون عندك شغل و ماضي مال كردت اني ضليت شهرين يله قبل بيه واحد على شقة بس اني كاعد جنت ويه اختي فيعني صبرت لان المنظمه رادت تكدني ويه شاب عراقي واني عندي عائلة فرفضت لان كنت كاعد يم اختي اما اللي ماعنده احد فصعب جدا يلكولك ايجار هاي اولا
ثانيا
من شروط الولاية و خاصة أذا عندك اطفال لازم الشقة تكون مصبوغه بصبغ خالي من الرصاص و هاي المدنية قديمه جدا و صعب تلكاه شقة جديدة
المنظمه راح تحدد الك أيجار معين يعني بحدود 700 دولار و هاي من المستحيل تلكاه هنا اله التعبانه كلش او اصحاب الشقق العرب اللي للاسف شققهم تعبانه كلش
اني ما اريد اضوجك بس حتى لاتنصدم مثلي من اجيت هنا و كلش ضجت بس بمساعده اختي عده عمل و شغل سويت نفسي على اساس اشتغل ويه زوجها و عندي شركة يله قبل شخص اجرلنه
المنظمة المسؤوله عني هيه الكاثولك شيرتي و منظمة يمكن مرتين بس شفتهم اول ما اجيت و من سحبت فلوس منهم لان ناس اللي بيهم تعبانين و مايهتمون بك
هذا رقمهم بس صدقني ماراح اسوون كلشي لان اني اللي يمهم ماسويلي شئ
001-508-798-0191